# Forslag til årsmøtet i Vann- og avløpsetatens klubb 28. november 2019

Vedtak om frikjøpsprosent for tillitsvalgte i Fagforbundet Teknisk Fagforening Oslo.

Årsmøtet i Vann- og avløpsetatens klubb foreslår at årsmøtet i fagforeninga vedtar

Frikjøpsprosent for tillitsvalgte. Det foreslås følgende frikjøpsprosent:

• 80% frikjøp for leder

• 40% frikjøp for nestleder

• 20% frikjøp for fane2-ansvarlig

Vi opplever et behov for et konkret vedtak vedrørende frikjøp i fagforeninga. Fra

stiftelsen og til i dag har både leder og nestleder vært frikjøpt 100%. Vi opplever at

det var fornuftig ved oppstart av ny fagforening, men at det ikke lenger er økonomisk

forsvarlig etter 6 års drift.

Vi opplever et behov forøkte midler til klubbene i fagforeninga og til kurs og

konferanser. Det er et problem at klubbene ikke har tilstrekkelig med midler til å

gjennomføre egne samlinger minst en gang i året. Det er ulike behov i ulike klubber,

men felles utfordring er økonomi som følge av at en altfor stor del av budsjettet går til

frikjøp.

Vann- og avløpsetatens klubb har ikke kunnet avholde tilstrekkelig antall

Medlemsmøter etter behovet på grunn av anstrengt økonomi. I 2018 måtte

Klubbstyret søke om midler til mat på årsmøtet. Vi foreslår derfor en reduksjon i

frikjøpsprosenten for leder og nestleder. 20% frikjøp forfane2-ansvarlig anser vi som

helt nødvendig.

**Forslag til vedtak:**

• Forslaget tiltres

• Forslaget videresendes fagforeningas årsmøte

## Styrets innstilling:

Styret anser intensjonen i forslaget som ivaretatt gjennom handlingsplan, opplæringsplan og budsjettet.

Klubbens økonomi er styrket i budsjettet samt at det er laget en opplæringsplan etter innspill fra klubbene. Samtidig er det satt av fri midler som klubbene kan søke på.

Frikjøpet som fagforeninga har hatt siden oppstart har vært følgende:

Leder har siden oppstart hatt 100% frikjøp.

Nestleder hadde i 2014 og 2015 50% frikjøp, dette øket årsmøtet i 2016 til 60% og fra 2017 fram til i dag har det vært 100% ut ifra årsmøtes behandling.

Fane2 ansvarlig hadde i først 40% frikjøp på i 2015 og 2016. Fra 2017 har det vært 20% frikjøp i denne rollen.

Sekretær hadde i 2014 og 2015, 20% frikjøp.

Samtidig har vi hatt en tilføring av medlemmer, fagforeninga har vokst med 350 medlemmer siden stiftelsen. I 2016 fikk fagforeninga tilført medlemmer uten tillitsvalgts apparat fra privat sektor og medlemmer i bydelene. I 2017 ble Franzefoss en del av vår fagforening.

Frikjøpet har siden 2014 og fram til i dag vært stabilt, men rollene som disponerer har endret seg da behovet har flyttet seg fra å bygge fagforening til å utvikle en organisasjon også der vi ikke har tillitsvalgts apparat.

Styret kan ikke ha et vedtak som binner prosenter på enkelte verv. Under en streik i privat sektor må vi kunne utvide enkelte frikjøp innenfor budsjett.